《咏孙常州飞蓬亭》
宋代·陈著

藕花池上竹梅阴，一舣中閒用意深。
画舫规模供燕适，虚舟世界看浮沉。
快风未信千帆福，逆水难凭百丈心。
惟有此蓬飞已定，更无惊浪怒涛侵。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。